ΚΕΦΑΛΑΙΟ 3

**Από το ΣΧΙΣΜΑ των ΔΥΟ ΕΚΚΛΗΣΙΩΝ ως την ΑΛΩΣΗ της ΚΩΝΣΤΑΝΤΙΝΟΥΠΟΛΗΣ από τους ΣΤΑΥΡΟΦΟΡΟΥΣ**

 **1ο ΘΕΜΑ**

**1.α. (Ι)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Η πρωτοβουλία για την οργάνωση των Σταυροφοριών προήλθε από τους ισχυρούς φεουδάρχες της Δυτικής Ευρώπης.

2. Το έργο της ανάκτησης της Κωνσταντινούπολης από τους Λατίνους έφερε σε πέρας ο αυτοκράτορας της Νικαίας Μιχαήλ Παλαιολόγος.

3. Η φορολογική πολιτική του Αλεξίου Κομνηνού επιδείνωσε ακόμη περισσότερο τη θέση του λαού και ιδίως των αγροτών.

4. Η Γαληνοτάτη Δημοκρατία της Βενετίας ανέλαβε, έναντι αμοιβής, να μεταφέρει με τον στόλο της στην Ανατολή και να εφοδιάζει με τρόφιμα τους Σταυροφόρους επί ένα έτος.

5. Την Τέταρτη Σταυροφορία κήρυξε ο πάπας Ιννοκέντιος Γ΄.

6. Η αυτοκρατορία της Τραπεζούντας ιδρύθηκε από τους Μεγάλους Κομνηνούς αμέσως μετά την κατάληψη της Κωνσταντινούπολης από τους Σταυροφόρους (1204).

 **1.α.**

**(Ι)** Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:

 1. Αρχικός προορισμός των σταυροφόρων της Δ΄ Σταυροφορίας ήταν η:

α. Ιερουσαλήμ

β. Αίγυπτος ή η Συρία

γ. Θεσσαλονίκη

δ. Κωνσταντινούπολη

2.Ο Αλέξιος Α΄ Κομνηνός:

α. κατάργησε τον θεσμό των θεμάτων στην αυτοκρατορία

β. καθιέρωσε τον θεσμό της πρόνοιας γ. μείωσε τον αριθμό των αξιωμάτων

δ. εφάρμοσε πολιτική μείωσης των φόρων

3. Η άλωση της Κωνσταντινούπολης από τους Σταυροφόρους πραγματοποιήθηκε στις:

α. 17 Ιουλίου 1203

β. 13 Απριλίου 1204

γ. 25 Ιουλίου 1261

δ. 29 Μαΐου 1453

 **1.β.** Να εξηγήσετε το περιεχόμενο των ακόλουθων ιστορικών όρων: *γεωργική επανάσταση,* *προνοιάριοι,*

 **2ο ΘΕΜΑ**

**2.α.** Πώς διαμορφώθηκε η ιδέα των Σταυροφοριών, τι χαρακτήρα απέκτησε ο πόλεμος αυτός και ποια κύρια πολιτική σκοπιμότητα εξυπηρετούσε;

**(μονάδες 15)**

 **2.α.** Ποιος είναι ο ρόλος των πόλεων στην προώθηση οικονομικών μεταβολών στη Δυτική Ευρώπη; **(μονάδες 12)**